જૂન ૨૦૧૪માં બટાકાની લઘુતમ નિકાસ કિંમત પ્રતિ ટન ૪૫૦ ડોલર નક્કી કરાયો હતો. આ કિંમત બટાકાનું ઉત્પાદન અને ઘરઆંગણે કિંમતોના આધારે નક્કી કરવામાં આવે છે. જોકે, આ વર્ષે બટાકાનું ઉત્પાદન મોટા પાયે થયું છે અને બટાકાની કિંમતો પણ નીચી અને સ્થિર છે. આ કારણોસર વેપાર અને વાણિજ્ય મંત્રાલયે બટાકાની લઘુતમ નિકાસ કિંમત નિર્ધારિત કરી ન હતી. પાક સારો થયો હોય ત્યારે લઘુતમ કિંમત દૂર કરવાથી ખેડૂતોને સારો ભાવ મળે છે અને તેમની આવક વધે છે. બીજી તરફ, દેશને પણ વિદેશી હુંડિયામણ કમાવવા મળે છે.